**Јавни позив 1**

Градско веће, на основу Закључка o расписивању и објављивању јавних позива за подношење захтева за доделу подстицајних средстава за реализацију мера подршке за спровођење пољопривредне политике и политике руралног развоја за територију града Крагујевца у 2025. години, број 320- /25-V од априла 2025. године, расписује:

**ЈАВНИ ПОЗИВ**

**за подношење захтева за регресирање репродуктивног материјала у 2025. години – првог вештачког осемењавања уматичених крава и јуница**

**I** Позивају се физичка лица – носиоци пољопривредних газдинстава (у даљем тексту ПГ), уписана у Регистар пољопривредних газдинства (у даљем тексту: РПГ) у активном статусу, са пребивалиштем и производњом на територији града Крагујевца, да поднесу захтев за регресирање репродуктивног материјала у 2025. години – првог вештачког осемењавања уматичених крава и јуница.

Средства се одобравају на основу потврде о обављеном вештачком осемењавању, при чему максималан износ по овом основу по грлу не може бити већи од 3.000,00 динара.

**II** Право на исплату подстицајних средстава могу остварити:

* физичка лица - носиоци пољопривредног газдинства уписана у РПГ у активном статусу, са пребивалиштем и производњом на територији града Крагујевца,
* ако подносилац захтева или чланови његовог газдинства немају неизмирене доспеле обавезе према буџету Града, закључно са даном доношења решења,
* ако датум на потврди о извршеном вештачком осемењавању није старији од **15. септембра 2024. године**,
* акоод тељења до првог вештачког осемењавања није прошло више од 100 дана,
* ако мајка јунице поседује ХБ број,
* ако је јуница уписана у регистар телади и
* ако старост јунице у моменту првог осемењавања није мања од 12 ни већа од 24 месеца.

**III** Образац захтева може се преузети у Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат, као и на пријемном шалтеру зграде органа Града, или са званичне интернет странице града Крагујевца: [www.kragujevac.rs](http://www.kragujevac.rs/) .

Уз захтев се обавезно достављају фотокопије следећих докумената:

* лична карта носиоца ПГ (4 копије),
* извод из РПГ – подаци о пољопривредном газдинству (4 копија),
* извод из РПГ - животиње (1 копија),
* пасош за осемењено грло (1 копија),
* потврда о извршеном првом вештачком осемењавању (1 копија),
* потврда Основне одгајивачке организације која треба да садржи поред ХБ броја и податак о задњем тељењу грла, а за јунице поред ХБ броја мајке и број под којим је осемењено грло заведено у регистар телади (1 копија).

**IV** Захтев са пратећом документацијом предаје се на пријемном шалтеру у холу зграде органа Града Крагујевца Трг слободе 3, Крагујевац.

Пре подношења захтева потребно је доставити оригинална документа на увид у Одељење за пољопривреду, рурални развој и робне резерве Градске управе за развој и инвестиције, канцеларијa 406/IV спрат зграде органа Града, Трг слободе 3, Крагујевац.

**V** Рок за подношење Захтева почиње да тече од дана објављивања јавног позива на званичној интернет страници града Крагујевца: [www.kragujevac.rs](http://www.kragujevac.rs/), па до утрошка средстава планираних за ове намене, а најкасније до **14. новембра 2025.године.** Захтеви ће се разматрати по редоследу подношења.

**Непотпуни и неблаговремени захтеви неће бити разматрани.**

**VI** Детаљније информације, као и додатна појашњења по овом јавном позиву могу се добити у канцеларији 406/IV спрат, зграда органа Града, Трг слободе 3, Крагујевац, сваког радног дана непосредно или на телефон: 034/306 -187 од 8 до 15 часова.